খদিরা অভিযান

খদিরা অভিযানThe sealed nectar, By S.R. Al-Mubarakpuri, Pg247 Author references Rahmat-ul-lil'alameen 2/233; Talqeeh Fuhoom Ahl Al-Athar p.33"Khadrah Campaign", Witness-Pioneer.comবা আবু কাতাদা ইবনে রবি আল-আনসারির খদিরা অভিযান ছিল নবি মুহাম্মদ কর্তৃক প্রেরিত একটি সামরিক অভিযান, যা অষ্টম হিজরি সালের শাবান মাসে (নভেম্বর, ৬২৯ খ্রি) সংঘটিত হয়। অভিযানে মুসলমানরা বিজয়ী হয় এবং যুদ্ধলব্ধ সম্পদ হিসেবে বিপুল পরিমাণে পশুপাল তাদের হস্তগত হয়।

 পটভূমি 
অষ্টম হিজরি শাবান মাস গোয়েন্দা সূত্রে খবর আসে যে, বনু গাতাফান গোত্রের কিছু লোক মুসলমানদের উপর আক্রমণ করার উদ্দেশ্য সৈন্য সমাবেশ করছে। এই খবর পৌঁছানোর পর নবি মুহাম্মাদ দ্রুত আবু কাতাদাহকে ডেকে পাঠান এবং তাকে ১৮ জন যোদ্ধার একটি দলের নেতা করে ঐ গোত্রকে শায়েস্তা করার উদ্দেশ্যে প্রেরণ করেন।

 অভিযান 
আবু কাতাদা আল-আনসারি মুসলিম যোদ্ধাদের সাথে নিয়ে খদিরা অঞ্চলের উদ্দেশ্যে রওনা হন। সেখানে পৌঁছাতে প্রায় ১৫ দিন সময় লাগে। নবি তাঁদের রাতের বেলা হামলা করার আদেশ করেছিলেন। তাই মুসলমানরা রাতে অতর্কিতভাবে তাদের উপর হামলা চালায়। হামলা শত্রুপক্ষের কিছু লোক নিহত হয়; কিছু লোক বন্দী হয় এবং তাদের সমস্ত সম্পদ বাজেয়াপ্ত করা হয়।The sealed nectar, By S.R. Al-Mubarakpuri, Pg247 Author references Rahmat-ul-lil'alameen 2/233; Talqeeh Fuhoom Ahl Al-Athar p.33"Khadrah Campaign", Witness-Pioneer.com

প্রাচীন মুসলিম ইতিহাসবিদেরা বর্ণনা করেন যে, অভিযানে প্রচুর পরিমাণে গবাদি পশু (পালিত পশুর ঝাঁক) যুদ্ধলব্ধ সম্পদ হিসেবে মুসলিমদের হাতে আসে। এই অভিযানের পর মুসলমানদের শক্তি ও প্রভাব উল্লেখযোগ্যভাবে বৃদ্ধি পায়। এর ফলে আশেপাশের বহু গোত্র তাদের আনুগত্য পরিবর্তন করে এবং ইসলামের প্রতি ঝুঁকে পড়ে। এসব গোত্রের মধ্যে ছিল: বানু যুবইয়ান, বানু ফাযারা, বানু মুররা ও বানু আবস। এছাড়াও বানু সুলাইম গোত্রও শেষ পর্যন্ত আত্মসমর্পণ করে, যারা এর আগে ইবনে আবিল আওজা আল-সুলামি অভিযানে মুসলিমদের বিরুদ্ধে যুদ্ধ করেছিল এবং সেখানে উভয় পক্ষের বহু যোদ্ধা নিহত হয়েছিল। এই অভিযানের পর মদিনার পার্শ্ববর্তী অধিকাংশ গোত্রও মুসলমানদের কর্তৃত্ব ও প্রাধান্য স্বীকার করে নেয়। এই অভিযানে আবু কাতাদা আল-আনসারির ভাগে এক সুন্দরী দাসী (জারিয়া) এসে পড়ে। তখন নবি মুহাম্মাদ তাঁর থেকে সেই দাসীটিকে চাইলে আবু কাতাদা তা স্বেচ্ছায় তাঁর নিকট হস্তান্তর করেন। এরপর তিনি সেই দাসীটিকে মাহমিয়া ইবনে জাজকে প্রদান করে দেন।। 

 প্রাথমিক ইসলামি সূত্র 
প্রসিদ্ধ মুসলিম ইতিহাসবিদ আল-ওয়াকিদি আল-মাগাজি গ্রন্থে এই অভিযানের বিবরণ উল্লেখ করেছেন:আল্লাহর রাসুল আবু কাতাদা ইবনে রবঈ আল-আনসারিকে গাতাফান গোত্রের [কিছু লোকের] বিরুদ্ধে একটি সামরিক অভিযানে প্রেরণ করেন। তাঁর সঙ্গে ছিল পনেরো জনের একটি ছোট বাহিনী। আল্লাহর রাসুল তাকে নির্দেশ দেন, যেন তিনি হঠাৎ আক্রমণের মাধ্যমে শত্রুদের উপর অভিযান পরিচালনা করেন। আবু কাতাদা তাঁর দল নিয়ে রওনা হন এবং গাতাফান গোত্রের একটি বড় সমাবেশ বা বসতিতে আকস্মিকভাবে আক্রমণ চালান। তারা শত্রুপক্ষকে চারদিক থেকে ঘিরে ফেলে। তখন তাদের একজন চিৎকার করে ওঠে, “ইয়া খদিরা!” (হে খদিরা গোত্রের লোকেরা!), যা সাহায্যের আহ্বান ছিল। এরপর উভয় পক্ষের মধ্যে সংঘর্ষ শুরু হয়। শত্রুপক্ষের কিছু যোদ্ধা প্রতিরোধ গড়ে তোলে, কিন্তু তাদের যারাই সামনে আসে মুসলিম যোদ্ধারা তাদেরই হত্যা করে। এই অভিযানে মুসলিমরা বিপুল পরিমাণ গবাদি পশু জব্দ করে। বর্ণনা অনুযায়ী, তারা প্রায় দুই শত উট এবং দুই হাজার ভেড়া লাভ করে। এছাড়াও বহু লোককে বন্দি করা হয়। পুরো অভিযান শেষে তারা পনেরো রাত পর্যন্ত বাইরে অবস্থান করে এবং তারপর মদিনায় ফিরে আসে। এই ঘটনা অষ্টম হিজরির শা‘বান মাসে সংঘটিত হয়। এর কিছুদিন পর, একই বছরের রমজান মাসে আল্লাহর আরেকটি অভিযান পরিচালনা করেন, যা ইযম অঞ্চলের বিরুদ্ধে প্রেরিত হয়।

 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:ইসলামের ইতিহাস
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:৭ম শতাব্দীতে ইসলাম